PÖFF-i peakorraldaja Tiina Loki ütlust mööda ajendas BMO-d looma huvi leidma PÖFF-ile võimalikult häid filme, teisalt soov kujundada välja mugav aastaringne tegutsemis- ja ekspordikeskkond filmitööstusele. Ta märgib, et väikese riigi filme, seega ka Eesti filme, on suurel filmifestivalil, näiteks Cannesis sama  hästi kui võimatu müüa, tutvustakse seal ju kümnete riikide tuhandeid filme. "Ise ka ei jookse seal neid ostjana vaatama," nendib ta. "Teiseks on Eesti filmiturg ebastabiilne - ühel aastal valmib mitu filmi ja siis ei tehta mitte ühtegi. Ostja kaotab aga seetõttu meie vastu huvi, kuid online'is on üleval nii valmis filmid kui ka ideetasandil filmimaterjal."